Ինչպէս տեղեկացնում է «news.am»-ը՝ ադրբեջանական «contact.az»-ի փոխանցմամբ, խորհրդի յայտարարութեան մէջ նշւում է, որ Հուսէյնովը վերջերս հրապարակում էր բացայայտող տեսանիւթեր չինովնիկ օլիգարխների թանկարժէք անշարժ գոյքի մասին, որը նրանք ձեռք են բերում երկիրը հարստութիւնները իւրացնելու հաշւին։ Այդ բացայայտումները ցոյց են տւել, թէ Ադրբեջանի քաղաքական ղեկավարութիւնը որքանով թաղւած է կոռուպցիայի մէջ։ Խորհուրդը յայտարարում է, որ անկախ նրանից, թէ ով է եղել Հուսէյնովի հանդէպ գործողութիւնների պատւիրատուն, դրանց համար պատասխանատու է երկրի նախագահ Իլհամ Ալիեւը։ «Հէնց նրա ստեղծած անպատժելիութեան մթնոլորտի, քրէական կարգերը պետական կառավարման ոլորտ փոխադրելու հետեւանքով են երկրի քաղաքացիները, մասնաւորապէս լրատւամիջոցների ներկայացուցիչները, նման վարչական բարբարոսութիւնների բախւում։ Եթէ իշխանութիւններն ուզում են հակառակն ապացուցել, ապա Ալիեւի մակարդակով պէտք է այս հարցի շուրջ վերաբերմունք արտայայտւի, իսկ բլոգերի դէմ յանցագործութեան մեղաւորները պէտք է պատժւեն։